फोन हैकिंग : ब्रिटिश संसद के सामने पेश होंगे मर्डोक  
फोन हैकिंग मामले में फंसे न्यूज़ कॉरपोरेशन के मालिक रूपर्ट मर्डोक और उनके बेटे जेम्स मर्डोक मंगलवार को ब्रिटिश संसद के सामने पेश होंगे।
फोन हैकिंग मामले में फंसे न्यूज़ कॉरपोरेशन के मालिक रूपर्ट मर्डोक और उनके बेटे जेम्स मर्डोक मंगलवार को ब्रिटिश संसद के सामने पेश होंगे। मर्डोक की मीडिया कंपनी के पत्रकारों पर एक प्राइवेट डिटेक्टिव एजेंसी की मदद से सैकड़ों लोगों के फोन सुनने के आरोप हैं। इसके अलावा न्यूज़ इंटरनेशनल पर मेट्रोपॉलिटन पुलिस के लोगों को रिश्वत देकर उनसे अहम सूचनाएं खरीदने का भी आरोप है।  इस मामले में कंपनी की सीईओ रेबेका ब्रुक्स समेत कुल मिलाकर दस लोगों को गिरफ्तार किया गया है।   ब्रुक्स को जमानत पर छोड़ दिया गया। ब्रिटेन में फोन हैकिंग का मामला इतना गरम हो चुका है कि सरकार बुधवार को इस मसले पर संसद की विशेष बैठक बुला रही है। बताया जा रहा है कि प्रधानमंत्री डेविड कैमरॉन इस मामले में बयान देना चाहते हैं।